open-index/open-wikipedia-markdown huggingface dataset:
Mario Draghi

**Mario Draghi** (f. 3. september 1947) er ítalskur hagfræðingur og bankamaður sem var forsætisráðherra Ítalíu frá 13. febrúar 2021 til 22. október 2022. Hann var áður yfirmaður evrópska seðlabankans frá 2011 til 2019.

Draghi er útskrifaður með doktorsgráðu í hagfræði frá Tækniháskólanum í Massachusetts og hefur kennt fagið við Háskólann í Flórens. Draghi vann um stutt skeið hjá bandaríska fjárfestingarbankanum Goldman Sachs en var síðan í desember 2005 ráðinn sem seðlabankastjóri Ítalíu. Sem seðlabankastjóri þótti Draghi íhaldssamur og þótti betur fallinn til þess að stjórna að baki luktum dyrum en fyrir augum almennings. Í nóvember árið 2011 var Draghi valinn til þess að taka við af Jean-Claude Trichet sem forstöðumaður Seðlabanka Evrópu. Þegar Draghi tók við því embætti stóð skuldakreppan í Evrópu yfir og því valt mikið á efnahagsstjórn hans við seðlabankann.

Við upphaf stjórnartíðar sinnar við seðlabankann lýsti Draghi því yfir að hann myndi gera „hvað sem það kostaði“ til þess að koma í veg fyrir fall evrunnar. Draghi hlaut mikið lof fyrir frammistöðu sína í embætti seðlabankastjóra og hefur honum jafnvel verið þakkað fyrir að bjarga evrusamstarfinu frá því að fara út um þúfur. Í nóvember árið 2015 var Draghi talinn áhrifameiri en Janet Yellen, seðlabankastjóri Bandaríkjanna, samkvæmt könnun sem gerð var af Barclays Plc., í gjaldeyrisviðskiptum milli dollara og evru, og var þetta í fyrsta sinn sem seðlabankastjóri Evrópu var talinn njóta meiri áhrifa en starfssystkini sitt í Bandaríkjunum.

Eftir að Giuseppe Conte, forsætisráðherra Ítalíu, sagði af sér í janúar árið 2021 bauð Sergio Mattarella Ítalíuforseti Draghi að mynda ópólitíska þjóðstjórn til þess að ljúka kjörtímabilinu. Talið var óheppilegt að rjúfa þing og kalla til nýrra kosninga í ljósi COVID-19-faraldursins og annarra yfirstandandi þjóðfélagsvandamála á Ítalíu. Eftir stjórnarmyndunarviðræður við formenn stjórnmálaflokkanna á ítalska þinginu tókst Draghi að mynda þverpólitíska ríkisstjórn skipaða ráðherrum flestra helstu þingflokkanna, þar á meðal Fimmstjörnuhreyfingarinnar, Norðursambandsins og Lýðræðisflokksins.

Draghi tilkynnti afsögn sína þann 14. júlí 2022 eftir að Fimmstjörnuhreyfingin neitaði að kjósa með traustsyfirlýsingu á stjórn hans. Mattarella forseti neitaði hins vegar að samþykkja afsögn Draghi. Þann 21. júlí staðfesti Draghi hins vegar endanlega afsögn sína eftir að lykilflokkar í stjórnarsamstarfinu sneru við honum baki. Hann gegndi áfram embætti forsætisráðherra fram að kosningum í september. 

## Tilvísanir
Naumufjörður

**Naumufjörður** er 33 kílómetra langur fjörður í Nyrðri-Þrándalögum í Noregi, frá Folla inn á móti Namsos.
Nauma

**Nauma** eða **Namsen** er á í Þrændalögum í Noregi. Hún er um 200 km löng. Upptök árinnar eru í *Store Namsvatnet* í sveitarfélaginu Røyrvik og ósar eru í Naumufirði við Namsós þar sem byggst hefur upp bær með 11.000 íbúa.

Við ánna eru margar stíflur og virkjanir, svo sem við upptök árinnar þar sem hún fellur úr Stóra Namsvatni og við hreppinn Grong.
Kristrún Frostadóttir

**Kristrún Mjöll Frostadóttir** (fædd 12. maí 1988) er íslenskur stjórnmálamaður sem hefur verið forsætisráðherra Íslands síðan árið 2024. Hún er hagfræðingur að mennt og hefur verið formaður Samfylkingarinnar frá 2022. Hún hefur setið á Alþingi fyrir flokkinn frá 2021.

Fljótlega eftir að Kristrún tók við formennsku í flokknum varð hún að vinsælasta stjórnmálamanni á Íslandi í skoðanakönnunum sem varð til þess að Samfylkingin fékk mest fylgi allra flokka í skoðanakönnunum síðan snemma árs 2023. Hún tók við embætti forsætisráðherra Íslands þann 21. desember 2024 í ráðuneyti Kristrúnar Frostadóttur eftir sigur flokksins í alþingiskosningunum 2024.

## Menntun
Kristrún lauk stúdentsprófi frá Menntaskólanum í Reykjavík árið 2008. Hún lauk BS prófi í hagfræði frá Háskóla Íslands árið 2011 og MA-prófi í hagfræði frá Boston-háskóla árið 2014. Hún lauk líka árið 2016 MA-próf í alþjóðafræði með áherslu á hagstjórn og alþjóðafjármál frá Yale-háskóla.

## Starfsferill
Kristrún er fyrrverandi hagfræðingur Viðskiptaráðs Íslands og fyrrum aðalhagfræðingur Kviku banka. Hún hefur starfað sem blaðamaður á Viðskiptablaðinu og í greiningardeild Arion banka. Hún starfaði sem sérfræðingur í greiningardeild bandaríska fjárfestingabankans Morgan Stanley, fyrst í New York og síðan í London en hélt þaðan til starfa sem aðalhagfræðingur Viðskiptaráðs Íslands í mars árið 2017. Í janúar 2018 tók hún við starfi aðalhagfræðings Kviku banka en sagði starfinu upp þegar hún sóttist eftir sæti á lista Samfylkingarinnar í Reykjavík í janúar 2021.

## Stjórnmál
Innkoma Kristrúnar inn á hið pólitíska svið vakti mikla athygli í aðdraganda kosninga. Hún var sá frambjóðandi Samfylkingarinnar sem var einna mest áberandi í kosningabaráttunni og meðal annars spratt fjölmiðlaumræða um hvort Kristrún hefði í starfi sínu hjá Kviku banka fengið tugmilljóna króna kaupaaukagreiðslur. Kristrún vísaði þeim fullyrðingum á bug. 

### Formennska í Samfylkingunni
Eftir að Logi Einarsson, formaður Samfylkingarinnar, tilkynnti 18. júní 2022 að hann myndi láta af störfum sem formaður var Kristrún orðuð við formannsstólinn. Össur Skarphéðinsson, fyrrverandi formaður og ráðherra Samfylkingarinnar, hafði þó skrifað póst á Facebook nokkrum dögum áður þar sem að hann sagði að Kristrún væri efnilegasta kona íslenskra stjórnmála og spurði hvenær Samfylkingin ætlaði að kalla hana til forystu. Í ágúst á sama ári í Iðnó gaf hún kost á sér í formannskjör Samfylkingarinnar. Þar sem engin önnur framboð bárust var Kristrún sjálfkjörin formaður á landsfundi flokksins þann 28. október 2022 með 94,5 pró­sent atkvæða. Kristrún leiddi Samfylkinguna til sigurs í Alþingiskosningunum 2024 og hlaut umboð til stjórnarmyndunar degi síðar.

### Forsætisráðherra (2024-)
Kristrún tók við sem forsætisráðherra Íslands þann 21. desember 2024 í þriggja flokka stjórn Samfylkingarinnar, Viðreisnar og Flokks fólksins. Kristrún er þriðja konan sem gegnir embætti forsætisráðherra Íslands á eftir Jóhönnu Sigurðardóttur og Katrínu Jakobsdóttur og yngsti forsætisráðherra í sögu embættisins.

## Einkalíf
Maki Kristrúnar er Einar B. Ingvarsson og eiga þau tvær dætur fæddar árið 2019 og 2023.

## Tilvísanir
Guðmunda Andrésdóttir

**Guðmunda Andrésdóttir** (3. nóvember 1922 - 31. ágúst 2002) var íslensk myndlistarkona. Hún er einn helsti fulltrúi íslenskrar abstraktlistar.

## Ævi
Guðmunda fæddist í Reykjavík og foreldrar hennar voru Salvör Ingimundardóttir (1888-1980) hjúkrunarkona og Andrés P. Böðvarsson (1896-1931) sjómaður.

Guðmunda lauk verslunarprófi frá Verzlunarskóla Íslands árið 1941. Hún hóf myndlistarnám árið 1945 er hún hélt til náms í Svíþjóð. Hún lauk kennaraprófi frá Konstfackskolan í Stokkhólmi árið 1946 og stundaði nám við málaraskóla Otte Skjöld í Stokkhólmi 1945-1946 og Listaháskólann í Stokkhólmi 1946-1948. Hún hélt síðar til Parísar og nam við L'Académie de la Grande Chaumière árið 1951 og við L'Académie Ranson frá 1951-1953. Árið 1953 flutti hún aftur til Íslands.

Hún hélt nokkrar einkasýningar, þá fyrstu árið 1956 og tók þátt í samsýningum hérlendis og erlendis. Hún var um árabil einn félaga í Septem-hópnum sem var vettvangur íslenskra abstraktmálara um árabil. Árið 1990 var haldin yfirlitssýning á verkum Guðmundu á Kjarvalsstöðum. 

Meðal safna sem eiga verk eftir Guðmundu eru Listasafn Íslands, Listasafn Reykjavíkur, Listasafn ASÍ, Listasafn Kópavogs og Colby Art Museum í Maine í Bandaríkjunum en einnig eiga einkasafnarar víðsvegar um heim verk eftir hana. Listasafn Háskóla Íslands á einnig fjölda verka eftir Guðmundu, m.a. 76 verk sem hún gaf safninu.

Guðmunda fékk franskan myndlistarstyrk árið 1952 og árið 1971 hlaut hún tólf mánaða starfslaun ríkisins. Hún var valin borgarlistamaður Reykjavíkurborgar árið 1995.

Samhliða myndlistinni starfaði Guðmunda á skrifstofu Laugavegsapóteks frá 1941-1945, var teiknikennari við Lindargötuskóla 1953-1956 og Gagnfræðaskóla Vesturbæjar 1953-1956 en frá 1956-1990 var hún skrifstofumaður hjá Rafmagnsveitu ríkisins og Orkustofnun.

Hjá Listasafni Íslands er Styrktarsjóður Guðmundu Andrésdóttur starfræktur. Til sjóðsins var stofnað með arfi frá Guðmundu og er sjóðnum ætlað að styrkja myndlistarfólk til framhaldsnáms.

## Tilvísanir
Atlassedrus

***Atlassedrus*** (fræðiheiti: *Cedrus atlantica*) er sígrænt tré af þallarætt. Flestar heimildir telja hann sjálfstæða tegund, en nokkrar telja hann undirtegund af Líbanonsedrus (*C. libani* subsp. *atlantica*).

Hann er ættaður frá Atlasfjöllum í N-Afríku.

## Tilvísanir
Jean-Manuel Mbom

**Jean-Manuel Mbom** (fæddur 24. febrúar 2000) er þýskur knattspyrnumaður sem spilar fyrir Werder Bremen

## Persónulegt líf
Jean-Manuel Mbomb er af Kamerúnskum ættum.

## Tenglar
* https://www.worldfootball.net/player_summary/jean-manuel-mbom/
* https://www.kicker.de/91361/spieler
Líbanonsedrus

***Líbanonsedrus*** (fræðiheiti: *Cedrus libani*) er sígrænt tré af þallarætt. Flestar heimildir telja að hann skiptist í tvær undirtegundir, en nokkrar telja hann Atlassedrus *(Cedrus atlantica)* og Kýpursedrus *(Cedrus brevifolia)* til hans. Ekki er endanlega útkljáð með það.

Hann er ættaður frá austurhluta Miðjarðarhafssvæðisins (Tyrkland, Sýrland og Líbanon).

## Tilvísanir
Maximilian Eggestein

**Maximilian Eggestein** (fæddur 8. desember 1998) er þýskur knattspyrnumaður sem spilar fyrir Werder Bremen 

## Tenglar
* https://www.werder.de/en/profis/53816.php
* https://www.fussballdaten.de/person/maximilian-eggestein/
Lukas Klostermann

**Lukas Klostermann** (fæddur 3. júní 1996) er þýskur knattspyrnumaður sem spilar fyrir RB Leipzig.

## Titlar
***Þýskaland**: 
*Ólympíuleikarnir 2016 (**Silfur**)

## Tenglar
* https://resources.fifa.com/mm/document/tournament/competition/02/81/29/21/oft2016playerlist-update09.01.2017_neutral.pdf 
* https://rblive.de/mannschaft/lukas-klostermann-rb-leipzig-das-beste-was-ich-machen-konnte-3987
Kýpursedrus

***Kýpursedrus*** (fræðiheiti: *Cedrus brevifolia*) er sígrænt tré af þallarætt. Hann er oft talinn undirtegund af Líbanonsedrus.

Hann er ættaður frá Troödos-fjöllum í Kýpur.

## Tilvísanir
Himalajasedrus

***Himalajasedrus*** (fræðiheiti: *Cedrus deodara*) er sígrænt tré af þallarætt. 

Hann er ættaður frá Himalajafjöllum; austur Afghanistan, norður Pakistan (sérstaklega í Khyber Pakhtunkhwa), og Indlandi (Jammu og Kashmir, Ladakh, Himachal Pradesh, Uttarakhand, Sikkim, Arunachal Pradesh, og Darjeeling Himalajafjallasvæðinu í Vestur-Bengal), suðvestur Tíbet, og vesturhluta Nepal í 1500 - 3200 m hæð. Hafa tré frá Kashmir og Paktha héruðum verið talin harðgerðust, þola sum frost niður í -30°C, en yfirleitt munu þau ekki lifa af ef frostið fer niður í -25°C.

Fræðiheitið er úr Sanskrít; *devadāru*, sem þýðir "viður guðanna", semsetning úr *deva* "guð" og *dāru* "viður".

## Myndir


Deodar shoots.jpg
Deodar Cedar Cedrus deodara 'Gold Cone' Needle Closeup 3264px.jpg
Pedrengo cedro nel parco Frizzoni.jpg
Cedrus deodara Lokrum.jpg
Cedrus deodara Manali 2.jpg
Cedrus-deodare-habit.JPG

## Tilvísanir
Könguldegli

***Pseudotsuga macrocarpa***, er barrtré sem er einlent í suðurhluta Kaliforníu.

## Tilvísanir

## Tenglar
* The Gymnosperm Database: ''Pseudotsuga lindleyana''
Keteleeria davidiana

***Keteleeria davidiana*** er tegund af sígrænum barrtrjám ættuð frá suðaustur Asíu (Taívan og suðaustur Kína).

Þrjár undirtegundir eru viðurkenndar:

**Keteleeria davidiana* var. *calcarea*.  
**Keteleeria davidiana* var. *davidiana*.  
**Keteleeria davidiana* var. *formosana*.  


Keteleeria davidiana formosana foliage 1.jpg
Keteleeria davidiana formosana foliage 2.jpg
Keteleeria davidiana formosana foliage 3.jpg
Keteleeria davidiana1.jpg
Keteleeria davidiana2.jpg
Keteleeria davidiana3.jpg


## Tilvísanir

*Gymnosperm Database
*Flora of China
Nanning Wuxu-alþjóðaflugvöllurinn

**Alþjóðaflugvöllur Nanning Wuxu** (IATA: **NNG**, ICAO: **ZGNN**) *([[Kínverska|kínverska:]] *南宁吴圩机场*; [[Pinyin|rómönskun:]] Nánníng Wúxū Jīchǎng)* er flughöfn Nanning höfuðborgar Guangxi héraðs í Alþýðulýðveldinu Kína. Hann er eini flugvöllur héraðsins sem býður upp á alþjóðlegar tengingar.

Flugvöllurinn er staðsettur um 31 kílómetra suðvestur af miðborg Nanning í bænum Wuxa, sem gefur vellinum nafn. Hann hefur tvær farþegamiðstöðvar og er meginflughöfn héraðsins Guangxi. Árið 2019 þjónaði flugvöllurinn um 15.8 milljónum farþega og 122.000 tonnum af farmi. 

## Saga

Í síðari heimsstyrjöldinni var flugvöllurinn þekktur sem Nanning flugvöllur og var notaður af fjórtánda flugher Bandaríkjahers til varna í Kína (1942–1945). Það voru aðallega njósnaflug yfir landsvæðum sem Japanir höfðu náð á vald sitt. Einnig voru orrustu- og sprengjuflugvélar ásamt birgðavélum fyrir kínverska landherinn. Bandaríkjamenn lokuðu aðstöðu sinni árið 1945.

Núverandi flugvöllurinn var síðan byggður árið 1962 og mikið endurnýjaður árið 1990. Önnur flugstöð, 189.000 fermetra, opnaði síðan árið 2014. Flugvöllurinn er hannaður til að takast á við 16 milljónir farþega árlega og því kominn að þolmörkum sínum. 

Fjölgun flugfarþega hefur verið gríðarleg. Árið 2002 voru farþegar um ein milljón, 2 milljónir árið 2006 og árið 2019 notuðu 15.8 milljónir farþega flugvöllinn.

Í byggingu er nýr flugvöllur, Nanning Lingli alþjóðaflugvöllur, í bænum Lingli, um 45 kílómetrar að miðbæ Nanning og um 80 kílómetrum frá Nanning Wuxu vellinum. Í framtíðinni verður hann meginflughöfn héraðsins.

## Flugfélög

Flugfélögin *China Eastern Airlines*, *China Southern Airlines*, *Shenzhen Airlines* og heimaflugfélagið *Guangxi Beibu Gulf Airlines (GX Airlines)* eru öll umfangsmikil á vellinum. Alls starfa 45 farþegaflugfélög á vellinum og þrjú til farmflutninga.

## Flugleiðir

Flugvöllurinn býður meira flug til meira en 60 innlendra og erlendra borga. Langflestir áfangastaðirnir eru innan Kína, en einnig eru alþjóðaflug til Hong Kong, Bangkok, Kuala Lumpur, Singapúr, Bandar Seri Begawan og fleiri staða.
 
## Samgöngur við völlinn

Strætisvagnar tengja flughöfnina við miðborg Nanning og nærliggjandi borgir og svæði. Í byggingu er tenging við snarlestarkerfi Nanning borgar.

## Tenglar

* Nanning borg.
* Guangxi hérað.
* Kínverskur vefur alþjóðaflugvallarins Nanning Wuxu 
* Vefsíða Travel China Guide um Nanning Wuxu flugvöllinn.. Almennar upplýsingar, kort af flugvellinum, samgöngur almenningsvagna á flugvöllinn o.fl.
 
## Heimildir
 
*
Hlaupa í skarðið

**Hlaupa í skarðið** er leikur þar sem hópur krakka stendur saman í hring og leiðist. Einn þátttakandi stendur fyrir utan hringinn og slær í bakið á einhverjum í hringnum. Báðir aðilar þurfa þá að hlaupa einn hring í kringum hópinn, hvor þeirra í eina átt, og reyna að ná í skarðið sem skilið var eftir í hringnum. Sá sem nær fyrstur að komast í skarðið snýr sér þá út úr hringnum og ekki er hægt að „klukka“ hann aftur. Leikurinn heldur áfram þar til allir snúa út.

## Sjá einnig
* Listi yfir leiki barna
Guðrún Gjúkadóttir

**Guðrún Gjúkadóttir** ― Ekkja Sigurðar Fáfnisbana. Í Völsungasögu er sagt að hún hafi drepið Atla Húnakonung eftir að hafa matreitt syni hans fyrir hann.

## Heimildir
Pseudotsuga forrestii

***Pseudotsuga forrestii*** er sígrænt tré í þallarætt. Það er tré sem verður að 40 m hátt með stofnþvermál að 80 sm. Það er vex í Yunnan í Kína. Það er oft talið til undirtegundar af Kínadegli: *Pseudotsuga sinensis var. sinensis*. 

## Tilvísanir
Keteleeria fortunei

***Keteleeria fortunei*** er tegund af sígrænum barrtrjám ættuð frá Kína.

## Tilvísanir

*Gymnosperm Database
*Hong Kong Herbarium
*Arboretum de Villardebelle - photo of cone
Keteleeria evelyniana

***Keteleeria evelyniana*** er tegund af sígrænum barrtrjám ættuð frá suðaustur Asíu (Laos, Víetnam og suður Kína).

Keteleeria evelyniana.jpg
Gardenology.org-IMG 0035 rbgm10dec.jpg
Keteleeria evelyniana MHNT.BOT.205.0.1119.jpg|


## Tilvísanir
Nýi valdaflokkurinn

**Nýi valdaflokkurinn** er stjórnmálaflokkur á Taívan. Formaður flokksins er Chen Jiau-hua og tók hún við formennsku í nóvember árið 2020.

## Tilvísanir
Corvo

**Corvo** er ein af níu eyjum sem tilheyra hinum portúgölsku Asóreyjum. Flatarmál Corvo er 17,11 km² og fjöldi íbúa er um 470. Heiti eyjarinnar þýðir kráka, sbr. latneska orðið corvus.
James Tarkowski

**James Alan Tarkowski** (fæddur 19. nóvember 1992) er enskur knattspyrnumaður sem spilar með Everton og enska landsliðinu.
Kaohsiung

**Kaohsiung** (kínverska: 高雄市; einfölduð kínverska: 高雄市) er sérstakt sveitarfélag í suðurhluta Taívan. Íbúafjöldi var 2.773.127 í október 2019.
Taínan

**Taínan** eða **Tænan** (kínverska: 臺南市 eða 台南市; einfölduð kínverska: 台南市) er sérstakt sveitarfélag í suðurhluta Taívan. Íbúafjöldi var 1.881.204 í október 2019.
Tian Shan

**Tian Shan**, eða **„Himnafjöll“** (einnig þekkt sem Tengri Tagh eða Tengir-Too) *([[Kínverska|kínverska:]] *天山*; [[Pinyin|rómönskun:]] Nánníng; (Nan-ning))*, er mikið fjallkerfi staðsett á mótum nokkurra ríkja í Mið-Asíu. Hæsti tindur Tian Shan er Jengish Chokusu, í 7.439 metra hæð yfir sjávarmáli. Lægsti punktur hennar er svokölluð Turpan lægð, sem er 154 metrum undir sjávarmáli.
Tian Shan fjöllin ná til Kína, Úsbekistan, Tadsjikistan, Kirgistan og Kasakstan

Fjöllin eru meðal annars sumarheimili Kazakh þjóðar, sem eru hálf-hirðingjar, og húsdýra þeirra.

## Heimsminjasvæði UNESCO
Árið 2013 var austurhluti Tian Shan fjalla í Xinjiang-héraði í vesturhluta Kína skráður á Heimsminjaskrá UNESCO. Vesturhluti fjallanna (í Kasakstan, Kirgisistan og Úsbekistan) var síðan skráður þar árið 2016.

## Heimildir

*
Litli karfi

**Lilti karfi** (fræðiheiti:) er fiskur af ættkvísl karfa. Hann er líkist stóra karfanum í útliti, en greinist helst frá honum í því, að hann er minni og bak- og raufaruggageislarnir færri, sem og hryggjarliðir.

## Lýsing

Litli karfi er mjög líkur stóra karfa í flestu tilliti, en er miklu minni, því að lengdin er tíðast aðeins 20-30 cm og fer varla fram úr 35 cm. Lengsti litli karfi sem veiðst hefur við Ísland mældist 38 cm og veiddist suðvestur af Reykjanesi í október árið 1991. Neðri skolturinn er totulaus og augun tiltölulega stærri. Gaddarnir á höfði eru eins og á stórum karfa, nema að neðsti gaddurrinn á fremsta rákarbeininu visar aftur, en ekki niður. Bolur, stirtla og uggar eru svipuð og á hinum, nema hvað tala liðgeislanna í bak- og raufarugga er lægri. 
Liturinn er rauð-gulgrár eða brúnleitur að ofan og á hliðum, með 4-5 dökkum þverrákum á baki og með dökkan blett á kjálkabarði, ljósari að neðan.
Bakuggi er með 15 broddgeislum og 12-14 liðgeislum; raufaruggi er með 3 broddgeislum og 6-7 liðgeislum. Það eru 12 geislar á sporðugga og 17-18 geislar á eyrugga. Kviðuggi er með 1 broddgeisla og 5 liðgeislum. Gelgjur eru 7, en hryggjarliðir eru 29-30.

Almenningur hefur aldrei greint hann frá stórum karfa, heldur álitið hann vera ungan fisk. Menn greindu á um það, hvort þessi fiskur væri sérstök tegund, eða aðeins (grunnsævis-) afbrigði af hinni; fullvaxinn er hann auðþekktur frá stóra karfa á sömu stærð og hafa sum helstu einkenni hans.

## Heimkynni
Heimkynni litla karfa eru ekki eins víðáttumíkill og S. marinus; þau ná frá Þrándheimsfirði suður í Kattegat, frá Íslandi og Færeyjum til Bretlandseyja og svo kemur hann við á Austurströnd og Norður-Ameríku. Þá verður hans vart líka við Austur-Grænland siðustu árin. Hann forðast meira kaldan sjó en stóri karfi, og eins og það, að hann er meiri grunnsævisfiskur, sem ekki verður vart á meira en 300 m dýpi, og tíðast miklu grynnra, 20-80 m og jafnvel á 5-10 m.

Hér við land er hann við Suður- og Suðvesturland á Papagrunni, í Mýrdals- og Eyjafjallasjó, við Vestmannaeyjar, í Grindavíkursjó og á djúpmiðum í Faxaflóa; við Norðvestur- og vestanverða Norðurströndina verður örsjaldan vart við hann og alls ekki við Norðaustur- og Austurströndina. Annars er erfitt að segja nákvæmlega um útbreiðslu hans hér við land, því að fiskimenn veita honum litla athygli og greina hann varla frá hinum karfanum.

## Lífshættir
Litli karfi er sennilega mest botnfiskur, sem lifir á ýmsum smádýrum, einkum krabbadýrum (rauðáta, ljósáta), marflóm og fiskaseiðum. 
Hann á unga eins og S. marinus, en miklu færri, því að í fullstórri hryggnu hafa ekki fundist meira en 18 þús. egg. Hann gýtur lifandi afkvæmum, aðeins í hlýjasjónum og sennilega síðla vors, því að hrygnur hafa fengist ógotnar, með ungum í sér í Faxaflóa snemma í júní. Siðin eru 4-5 mm við fæðinguna; vöxtur er hægur, fullþroskaðir fiskar eru um 20-25 cm og 10-15 ára gamlir.

## Nytsemi

Litli karfi veiðist lítið eitt saman með öðrum fiski á færi, lóð og í botnvörpu, en er tæplega hirtur, því að hann er bæði smár og beinamikill og ekki nærri eins lostætur og stóri karfinn. Hann er því til lítilla nota.

## Tilvísanir
Sigrún Hrólfsdóttir

**Sigrún Inga Hrólfsdóttir** (f. 2. maí 1973) er íslensk myndlistarkona. Hún vinnur aðallega með teikningu, málverk, gjörninga og innsetningar.  

Sigrún er ein af stofnendum Gjörningaklúbbsins / The Icelandic Love Corporation árið 1996, ásamt Dóru Ísleifsdóttur, Eirúnu Sigurðardóttur og Jóní Jónsdóttur. Sigrún nam myndlist á listasviði Fjölbrautaskólans í Breiðholti frá 1990-1993, við grafíkdeild Myndlista- og handíðaskóla Íslands frá 1993-1996 og Pratt Institute í New York frá 1996-1997. Hún lauk MA gráðu í heimspeki frá Háskóla Íslands árið 2016. Hún er prófessor við myndlistardeild Listaháskóla Íslands. Sigrún var deildarforseti myndlistardeildar Listaháskóla Íslands frá árinu 2016-2021.  

Sigrún hlaut Íslensku myndlistarverðlaunin árið 2024 fyrir áhugaverðasta endurlitið, sýninguna Rauður þráður, á verkum myndlistarkonunnar Hildar Hákonardóttur sem haldin var í Listasafni Reykjavíkur, Kjarvalsstöðum. Sýningin var afrakstur viðamikillar rannsóknar Sigrúnar Ingu Hrólfsdóttur, sýningarstjóra, á listferli Hildar.  

Verk hennar Sigrúnar og Gjörningaklúbbsins hafa verið sýnd í Listasafni Íslands, Listasafni Reykjavíkur, Nýlistasafninu, ARoS, Amos Andersson Museum í Helsinki og MoMA í New York, auk fjölda annarra sýningarstaða. Árið 2007 vann Sigrún ásamt Gjörningaklúbbnum búninga og kynningarefni fyrir Björk á plötunni *Volta*. Sigrún býr á Seltjarnarnesi. www.sigrunhrolfsdottir.com

## Heimildir
Pagiophyllum

***Pagiophyllum*** er ættkvísl steingerfðra barrtrjáa. Greining hefur verið eftir barri eingöngu og því ekki eining um undir hvaða ætt eigi að telja þær (Araucariaceae eða Cheirolepidiaceae). Þær hafa fundist víða um heim í jarðlögum frá kola og krítartímabili.

## Tilvísanir
Apatrésætt

**Apatrésætt** (fræðiheiti: *Araucariaceae*) er mjög forn ætt barrtrjáa. Mest fjölbreytni hennar var á Júra- og Krítar-tímabilinu, en þá var hún útbreidd um nær allann heim.  Flestar eru tegundirnar sígrænar og vaxa á suðurhveli. 

## Tilvísanir
Perlutoppa

**Perlutoppa** (calliostoma occidentale) er sniglategund. Perlutoppa finnst við Ísland en er fágæt. Hún líkist silfrunum (*Margarites*) en hefur hærri hyrnu og er naflagatslaus.
Glufumotra

**Glufumotra** (fræðiheiti: *Emarginula fissura*) er sæsnigill af motruætt. Hún finnst við Ísland. Tvær aðrar tegundir af motruætt hafa fundist við Ísland, ljóramotra og glæsimotra.

## Tilvísanir
Sléttihnubbur

**Sléttihnubbur** (liomesus ovum) er kuðungur af Kóngaætt.

Hann hefur trausta skel, hvíta að Iit, með mjög þunnu, gulleitu
hýði.

Grunnvindingurinn er stór, ferfalt lengri en hyrnan. Hvirfillinn mjög snubbóttur. Vindingarnir 4 eða 5,
í minna lagi kúptir. Saumurinn nokkuð djúpur. Halinn er stuttur, og er bugur á milli
hans og útrönd munnans, líkt og er á beitukóngi. Yfirborð slétt, rákalaust (á íslenzkum
eintökum) eða með þéttstæðum, óglöggum
þvergárum.

Vaxtarbaugar smásæir.

Árið 1970 hafði sléttahnubbur fundizt um 20 sinnum 18 hér við land, öll í ýsumögum eða ýsugörnum,
og voru ýsurnar veiddar á 20—120 metra dýpi.
Þrúðarskel

**Þrúðarskel** (Limopsis minuta) er skeldýrategund. Hún er jafntönnungur og telst til Birðuættarinnar -Archidae.

Skeljarnar eru traustar, með ljósbrúnu hýði, skakkkringlulaga, eilítið lengri en þær eru háar, og myndar framendi, kviðrönd og afturendi óslitna boglínu. Nefið miðstætt, lítið áberandi. Bakröndin stutt, lárétt, með 5—7 framtönnum og jafnmörgum afturtönnum. Yfirborð skeljanna með fíngerðum lengdarrákum og smásæjum þverrákum, geislahært, og eru hárin grófgerð, brún að lit. Skelrendur greinilega hnúðtenntar. Lengd allt að 12,5 mm.

## Tilvísanir
Fáni Hondúras

**Fáni Hondúras** er myndaður af þremur lóðréttum borðum í bláum, hvítum og bláum lit. Í hvíta borðanum í miðjunni eru 5 bláar stjörnur í x-röð. Hæð á móti breidd er 1:2.

Hondúras var hluti af Sambandslýðveldi Mið-Ameríku frá 1823 þar til borgarastríð braust út 1838.

Líkt og önnur ríki sem mynduðu sambandið, Kosta Ríka, El Salvador, Gvatemala og Níkaragva, er fáni Hondúras grundvallaður á fána Sambandsríkis Mið-Ameríku.
Wollemia

***Wollemia*** er ættkvísl sjaldgæfra barrtrjáa. Einungis ein tegund er þekkt og fannst hún fyrir tilviljun í Ástralíu 1994 af David Noble. Fram að því hafði ættkvíslin verið talin hafa dáið út í Tasmaníu fyrir 2 milljónum árum síðan. Færri en hundrað tré vaxa villt en það hefur komið í ljós að tegundin hentar vel sem stofuplanta, eða sem jafnvel sem garðplanta í þar sem frost getur farið niður í -10°C.

## Orðsifjar
Ættkvíslarnafnið er eftir Wollemi National Park í New South Wales, um 150 km norðvestur af Sydney. Tegundarheitið er eftir finnandanum David Noble, en einnig mun það hafa verið vísun í virðulegt (en: noble) vaxtarlag.

## Tilvísanir
Ingiríður Danadrottning

**Ingiríður Danadrottning** (Ingrid Victoria Sofia Louise Margareta) (28. mars 1910 – 7. nóvember 2000) var drottning Danmerkur frá 1947-1972 en Ingiríður var eiginkona Friðriks 9. Danakonungs. Dóttir þeirra er Margrét Þórhildur sem var drottning Danmerkur árin 1972 - 2024. 

Ingiríður var dóttir Gústafs Adolfs 6. Svíakonungs og fyrstu konu hans Margrétar prinsessu af Connaught. Árið 1935 gekk Ingiríður í hjónaband með Friðriki, sem þá var krónprins Danmerkur. Hjónin eignuðust þrjár dætur, Margréti Þórhildi Danadrottningu, Benediktu prinsessu af Sayn-Wittgenstein-Berleburg og Önnu Maríu fyrrum Grikklandsdrottningu. 

Friðrik eiginmaður Ingiríðar varð kóngur í Danmörku árið 1947 og Ingiríður varð þá drottning. Ingiríður breytti um margt ásýnd dönsku krúnunnar. Hún aflétti mörgum eldri hefðum krúnunnar og skapaði afslappaðra andrúmsloft við opinberar móttökur. Friðrik Danakonungur lést árið 1972 og dóttir þeirra Margrét Þórhildur varð drottning.

## Heimild

* Fyrirmynd greinarinnar var „*Ingrid of Sweden*“ á ensku útgáfu Wikipedia. Skoðað 16. febrúar 2021.
Kalvin Phillips

**Kalvin Mark Philips** (fæddur 2. desember 1995) er enskur knattspyrnumaður sem spilar með West Ham United og enska landsliðinu. Phillips ólst upp hjá Leeds United og spilaði þar í 12 ár.
Quad Cities

**The Quad Cities** er samansafn 5 samvaxinna borga á mörkum bandarísku fylkjanna Iowa og Illinois: Davenport og Bettendorf í suðaustur-Iowa og Rock Island, Moline og East Moline í norðvestur-Illinois. Svæðið er við fljótin Mississippi-fljóts og Rock River. Á stórborgarsvæði þeirra búa um 383.000 manns.

Quad vísar til fjögurra borga en áður hét svæðið *Tri-Cities*. Rætt hefur um að kalla borgirnar *Quint Cities* en nafnið hefur ekki fest sig.

Áður en Evrópubúar komu á svæðið var þar þorpið Saukenauk, þar sem Sauk-frumbyggjar bjuggu. Meðal þeirra var höfðinginn Svarti Haukur/Black Hawk.
Sýslur í Pennsylvaníu

**[[Sýslur í Bandaríkjunum|Sýslur]] í [[Pennsylvanía|Pennsylvaníu]]** eru 67 talsins.

## Listi

## Tilvísanir
Sveitarfélög í Alaska

**[[Sýslur í Bandaríkjunum|Sveitarfélög]] í [[Alaska]]** eru 19 talsins. Manntalssvæði eru 11 talsins.

## Listi
### Sveitarfélög

### Manntalssvæði
Manntalssvæðin eru sameiginlega kölluð „Óskipulagða sveitarfélagið“ (enska: *Unorganized Borough*).

## Tilvísanir
Araucaria

***Araucaria*** eða **stofugreni** er ættkvísl sígrænna barrtrjáa frá suðurhveli. 

## Flokkun og tegundir

Það eru 4 núlifandi deildir innan ættkvíslarinnar og tvær útdauðar, stundum taldar sem sjálfstæðar ættkvíslir.
* **Section ''Araucaria''.**. Syn. sect. *Columbea*; stundum talin innihalda *Intermedia* og *Bunya*
** *[[Araucaria angustifolia]]* – suður og suðaustur Brasiía, norðaustur Argentína.
** *[[Araucaria araucana]]*; Apahrellir – Mið-Síle & vestur Argentína.
** †*[[Araucaria nipponensis]]* – Japan og Sakhalin (fyrri hluti Krítartímabils)
* **Section ''Bunya''.** 
** *[[Araucaria bidwillii]]* – A-Ástralía
** †*[[Araucaria brownii]]*  - England (Mið Júratímabil)
** †*[[Araucaria mirabilis]]* – Patagónía (Mið Júratímabil)
** †*[[Araucaria sphaerocarpa]]* - England (Mið Júratímabil)
* **Section ''Intermedia''.** 
** *[[Araucaria hunsteinii]]* – *klinki*; Nýja-Gínea
** †*[[Araucaria haastii]]* - Nýja-Sjáland (Krítartímabil)
***Section ''Eutacta''.** 
** *[[Araucaria bernieri]]* – Nýja-Kaledónía
** *[[Araucaria biramulata]]* – Nýja-Kaledónía
** *[[Araucaria columnaris]]* – Nýja-Kaledónía
** *[[Araucaria cunninghamii]]* – A-Ástralía, Nýja-Gínea
** *[[Araucaria goroensis]]* – Nýja-Kaledónía
** *[[Araucaria heterophylla]]* – Norfolk eyja
** *[[Araucaria humboldtensis]]* – Nýja-Kaledónía
** *[[Araucaria laubenfelsii]]* – Nýja-Kaledónía
** *[[Araucaria luxurians]]* – Nýja-Kaledónía
** *[[Araucaria montana]]* – Nýja-Kaledónía
** *[[Araucaria muelleri]]* – Nýja-Kaledónía
** *[[Araucaria nemorosa]]* – Nýja-Kaledónía
** *[[Araucaria rulei]]* – Nýja-Kaledónía
** *[[Araucaria schmidii]]* – Nýja-Kaledónía
** *[[Araucaria scopulorum]]* – Nýja-Kaledónía
** *[[Araucaria subulata]]* – Nýja-Kaledónía
** †*[[Araucaria lignitici]]* – (Paleósen) Yallourn, Victoria, Ástralíu 
**†*[[Araucaria famii]] –* (Síð-Krítartímabil) Vancouver-eyju, Kanada.
* †**Section ''Yezonia''.** Útdauð. Inniheldur bara eina tegund
** †*[[Araucaria vulgaris]]* – Japan (Síð-Krítartímabil)
* †**Section ''Perpendicula''.** Útdauð. Inniheldur bara eina tegund
** †*[[Araucaria desmondii]]* - Nýja-Sjáland (Síð-Krítartímabil)
* **[[incertae sedis]]**
** †*[[Araucaria beipiaoensis]]*
** †*[[Araucaria fibrosa]]*
** †*[[Araucaria marensii]]* – La Meseta Formation, Antarktíka & Santa Cruz Formation, Argentína
** †*[[Araucaria nihongii]]* – Japan
** †*[[Araucaria taieriensis]]* - Nýja-Sjáland 
*Araucaria bindrabunensis* (áður flokkuð í deildina *Bunya*) hefur verið flutt í ættkvíslinia *[[Araucarites]]*.

## Tilvísanir
Rituættkvísl

**Rituættkvísl** eða **ritur** er ættkvísl fugla af máfaætt. Ættkvíslin inniheldur tvær tegundir, hina almennu ritu (*Rissa tridactyla*) sem finnst meðal annars á Íslandi
og rauðfættu rituna (*Rissa brevirostris*). Rauðfætta ritan er nefstyttri en sú íslenska og eins og nafnið gefur til kynna með rauða fætur. Hún verpir hvergi, svo vitað sé með vissu, nema á Pribiloffeyjum og Kommandereyjum í Beringshafi, en grunur leikur þó á, að hún muni einnig verpa eitthvað á hinum ytri Aljútaeyjum.
Fuzhou Changle-alþjóðaflugvöllurinn

**Alþjóðaflugvöllur Fuzhou Changle** (IATA: **FOC**, ICAO: **ZSFZ**) *([[Kínverska|kínverska:]] *福州长乐国际机场*; [[Pinyin|rómönskun:]] Fúzhōu Chánglè Guójì Jīchǎng)* er flughöfn Fuzhou höfuðborgar Fujian héraðs í Alþýðulýðveldinu Kína. Þessi nútímaflugvöllur er meginflughöfn héraðsins sem býður upp á alþjóðlegar tengingar. Hann er ein mikilvægasta alþjóðlega flughöfnin í Austur-Kína og einn fjölfarnasti flugvöllur á suðausturströnd Kína.

Flugvöllurinn er staðsettur um 50 kílómetra austur af miðborg Fuzhou í Changle hverfi Zhanggang bæjar, sem gefur honum nafn. Hann er við strönd Taívansunds umkringdur hafi á þrjár hliðar. 

## Saga

Flugvöllurinn sem tók til starfa árið 1997, hefur vaxið hratt. Árið 2019 afgreiddi flugvöllurinn í tveimur farþegamiðstöðvum um 14.8 milljónir farþega og um 130.000 tonn af farmi. 

Líkt og með flesta alþjóðaflugvelli í Kína hefur flugvöllurinn verið margoft stækkaður, enda kominn yfir getu hvað varðar farþegafjölda. Árið 2010 var ráðist í mikla stækkun flughlaðs, nýrrar farþegamiðstöðvar og fleira. Enn var ráðist í stækkun árið 2014, og aftur árið 2018 sem átti að tryggja árlega getu til flutninga á 25 milljónum farþega. Árið 2020 var síðan ráðist í stækkun sem á að skila getu upp á 36 milljónum flugfarþega á ári og um 450.000 tonn af farmi. Stefnt er að því að ljúka þeim framkvæmdum fyrir árið 2030.

## Samgöngur við flugvöllinn

Snarlestar, strætisvagnar og gott vegakerfi tengja flughöfnina við miðborg Fuzhou og nærliggjandi svæði.

## Flugfélög

Flugvöllurinn er safnvöllur fyrir heimaflugfélögin *Fuzhou Airlines* og *XiamenAir* sem eru þar umsvifamest. Meðal annarra flugfélaga eru *Air China*, *China Eastern Airlines*, og *Hainan Airlines*. Alls starfa þar 37 flugfélög.

## Flugleiðir

Flugvöllurinn býður meira en 80 flugleiðir til um 50 innlendra og erlendra borga. Flestir áfangastaðir eru innan Kína, en einnig eru alþjóðaflug frá Bangkok, Kuala Lumpur, Singapúr, Taípei, Osaka, Hong Kong, Makaó, og fleiri staða.

## Tenglar

* Fuzhou borg.
* Fujian hérað.
* Kínverskur vefur alþjóðaflugvallarins Fuzhou Changle 
* Vefsíða Travel China Guide um Fuzhou Changle flugvöllinn.. Almennar upplýsingar, kort af flugvellinum, samgöngur almenningsvagna á flugvöllinn o.fl.
 
## Heimildir
 
*
Pribiloffeyjar

**Pribiloffeyjar** eru eyjaþyrping eldfjallaeyja sem er að finna norður af Aljútaeyjum í Beringshafi. Þær tilheyra fylkinu Alaska í Bandaríkjunum.

Eyjarnar eru að mestu grýttar og gróðurlausar. Þær heita eftir rússneska siglingamanninum Gavriil Loginovič Pribylov.

Helstu eyjar klasans eru 4:

*St. Paul
*St. George
*Otter
*Walrus
Birgir Lúðvíksson

**Birgir Lúðvíksson** (fæddur 3. maí 1937, látinn 3. febrúar 2021) var íslenskur knattspyrnumaður og fyrrverandi formaður Knattspyrnufélagsins Fram.

## Ævi og störf
Birgir Lúðvíksson fæddist í Reykjavík. Foreldrar hans voru Lúðvík Thorberg Þorgeirsson, kaupmaður í *Lúllabúð* og Guðríður Halldórsdóttir. Árið 1928 var Lúðvík gerður að formanni Knattspynufélagsins Fram, þá aðeins átján ára að aldri, en félagið stóð á brauðfótum. Með honum í stjórn voru þrír mágar hans, bræður Guðríðar: Guðmundur, Sigurður og Ólafur sem allir áttu eftir að gegna formennsku í félaginu.

Með þennan ættgarð kom ekki á óvart að Birgir hæfi ungur æfingar með Fram í handknattleik og knattspyrnu. Varð hann Íslandsmeistari 1962 í fótbolta ásamt tveimur bræðrum sínum, Halldóri og Þorgeiri. Hann gegndi ýmsum trúnaðarstörfum fyrir félagið, var t.a.m. formaður knattspyrnudeildar í eitt ár 1960-61 á meðan hann var ennþá leikmaður og stýrði handknattleiksdeildinni í samtals ellefu ár, frá 1963-69 og aftur 1976-81. Frá 1986-89 var hann formaður sjálfs félagsins.

## Tilvísanir
Araucaria haastii

***Araucaria haastii*** er útdauð tegund af barrtrjám sem óx áður á Nýja-Sjálandi. Fjöldi steingerfðra trjáa hefur fundist á Nýja-Sjálandi, en oft er ekki hægt að greina til tegundar eða jafnvel úr hvaða undirætt eintökin eru.

## Tilvísanir
Araucaria mirabilis

***Araucaria mirabilis*** er útdauð tegund af barrtrjám sem óx áður á Patagóníu. Tegundin mun hafa náð 100m hæð.

## Tilvísanir
Hefei Xinqiao-alþjóðaflugvöllurinn

**Alþjóðaflugvöllur Hefei Xinqiao** (IATA: **HFE**, ICAO: **ZSOF**) *([[Kínverska|kínverska:]] *合肥新桥国际机场*; [[Pinyin|rómönskun:]] Héféi Xīnqiáo Guójì Jīchǎng)* er flughöfn Hefei höfuðborgar Anhui héraðs í Alþýðulýðveldinu Kína. Þessi nútímaflugvöllur er meginflughöfn héraðsins sem býður upp á ýmsar alþjóðlegar tengingar.

Flugvöllurinn er staðsettur um 32 kílómetra frá miðborg Hefei í bænum Gaoliu í Shushan-hverfi borgarinnar.  Xīnqiáo þýðir á kínversku „Hin nýja brú“.

Hinn nýi flugvöllur hefur vaxið hratt. Árið 2018 afgreiddi flugvöllurinn um 11.1 milljónir farþega og um 70.000 tonn af farmi. 

 
## Saga

Framkvæmdir hófust í árslok 2008 og var flugvöllurinn opnaður um mitt ár 2013. Hann leysti Luogang-flugvöllinn af hólmi sem aðalflugvöllur Hefei borgar.

Í fyrsta áfanga var byggð ein flugbrautar 3.400 metrar að lengd og 108.500 fermetra flugstöðvarbygging, sem á að hafa getu til að taka við 11 milljónir farþega á ári og 150.000 tonn af farmi á ári.

Í öðrum byggingaráfanga flugvallarins er miðaða við getu til að taka við 42 milljónir farþega á ári og 580.000 tonn farms. Á því að vera lokið árið 2040.

## Samgöngur við flugvöllinn

Nýtt Snarlestarkerfi borgarinnar,  strætisvagnar og gott vegakerfi tengja flughöfnina við miðborg Hefei og nærliggjandi svæði.

## Flugfélög

Flugvöllurinn er sérstakur áhersluflugvöllur fyrir flugfélögin *China Eastern Airlines* og *Happy Airlines*. Meðal annarra umsvifamikilla flugfélaga eru *China International Airlines*, *West Air* og *Hainan Airlines*. Alls starfa þar 39 farþegaflugfélög og 4 farmflugfélög.

## Flugleiðir

Langflestir áfangastaðir eru innan Kína, en einnig eru alþjóðaflug frá Bangkok, Kuala Lumpur, Singapúr, Seúl, Taípei, Osaka, Frankfurt am Main, Moskvu Balí, Hong Kong, Makaó, og fleiri staða.

## Tenglar

* Hefei borg
* Anhui hérað.
* Kínverskur (og enskur) vefur alþjóðaflugvallarins Hefei Xinqiao
* Vefsíða Travel China Guide Hefei Xinqiao flugvöllinn.. Almennar upplýsingar, kort af flugvellinum, samgöngur almenningsvagna á flugvöllinn o.fl.
 
## Heimildir

*
Araucaria angustifolia

***Araucaria angustifolia*** er tegund af barrtrjám sem vex í Suður-Ameríku (Brasilíu, N-Argentínu og V-Paragvæ. Það verður um 40 m hátt. Fræin eru staðbundið vinsæl til matar.


Pinhas.jpg
Pinhao Araucaria Angustifolia.JPG
Leaf of araucaria angustifolia.jpg
Araucaria brasiliana SZ138.jpg
Araucaria angustifolia-Brazil.jpg


## Tilvísanir
Araucaria bidwillii

***Araucaria bidwillii*** er tegund af barrtrjám sem vex í Ástralíu. Það verður um 40 m hátt. Fræin eru mikilvæg í fæðu og menningu innfæddra, og héldu ættflokkar í jafnvel hundraða kílómetra fjarlægð þing þegar uppskera var á 2 - 7 ára fresti.


Araucaria bidwillii cone.jpg
Araucaria bidwillii cultivation.jpg
Araucaria bidwillii cones.jpg
Araucaria bidwillii Seed.JPG
Araucaria bidwillii trees.jpg
Araucaria bidwillii trunk.jpg


## Tilvísanir
Sjanghaí Hongqiao-alþjóðaflugvöllurinn

**Alþjóðaflugvöllur Sjanghæ Hongqiao** (IATA: **SHA**, ICAO: **ZSSS**) *([[Kínverska|kínverska:]] *上海虹桥国际机场*; [[Pinyin|rómönskun:]] Shànghǎi Hóngqiáo Guójì Jīchǎng)* er önnur tveggja flughafna Sjanghæ borghéraðsins í Alþýðulýðveldinu Kína. Flugvöllurinn þjónar aðallega innanlands- og svæðisflugi, en einnig nokkru millilandaflugi.

Flugvöllurinn er staðsettur nálægt bænum Hongqiao í Changning hverfi og Minhang hverfi Sjanghæ, um 13 kílómetrum vestur af miðborginni. Hann er nær miðborginni en Shanghai Pudong flugvöllurinn sem er aðal alþjóðavöllur borgarinnar. Um 60 kílómetrar skila flugvelllina að.

Flugvöllurinn er umsvifamikill og með þeim stærri í heiminum. Árið 2019 afgreiddi flugvöllurinn með tveimur farþegamiðstöðvum um 45.7 milljónir farþega og um 407.000 tonn af farmi. 
 
## Saga

Bygging Hongqiao flugvallar hófst árið 1921 og hann var opnaður tveimur árum síðar fyrir borgaralega notkun. Kínverski flugherinn notaði völlinn árið 1932. Hann var hernuminn af japönum í Seinna stríði Kína og Japans  (1937–1945). Hernaðarnotkun flugvallarins hélt áfram eftir að stjórn Lýðveldisins Kína tók við og einnig og síðar af stjórn Alþýðulýðveldisins Kína. Flugvöllurinn var síðan endurbyggður árið 1963 til borgaralegra nota og opnaður árið 1964. Mjög mikil stækkun átti sér stað árið 1984 og önnur (1988–1991).

Sjanghæ Hongqiao -flugvöllur þjónaði sem aðalflugvöllur Sjanghæ borgar þar til Sjanghæ Pudong-alþjóðaflugvöllurinn opnaði árið 1999 þegar nær allt millilandaflug var flutt til Pudong. Flugvöllurinn býður nú aðallega upp á innanlandsflug, auk nokkurra millilandaleiða.

Vegna Shanghai Expo, árið 2010, var flugvellinum endurnýjaður og stækkaður, meðal annars með annarri 3.300 metra flugbraut og nýrri farþegamiðstöð, sem jók getu flugvallarins í 40 milljónir farþega á ári. Seinni farþegastöðin er fjórum sinnum stærri en sú fyrri og hýsir flest flugfélögin. Fyrsta farþegastöðin er nú einkum nýtt fyrir millilandaflug.

Enn var stöðin stækkuð til muna. Frá 2014–2017 hefur meðal annars fyrri farþegamiðstöðin verið alveg endurnýjuð. 
 
## Samgöngur við flugvöllinn

 
Snarlestarkerfi borgarinnar, lestar, strætisvagnar og gott vegakerfi tengja flughöfnina við miðborg Sjanghæ og nærliggjandi svæði.
 
## Flugfélög
 
Flugvöllurinn er safnvöllur fyrir heimaflugfélögin *China Eastern Airlines*, *Shanghai Airlines*, *Juneyao Airlines* og *Spring Airlines* Alls starfa þar 28 farþegaflugfélög og 4 farmflugfélög.

## Flugleiðir
 
Langflestir áfangastaðir eru innan Kína, en einnig eru alþjóðaflug frá Seúl, Taípei, Tókíó, Hong Kong, Makaó, og fleiri staða.
 
## Tenglar
 
* Sjanghæ borg
* Kínverskur vefur alþjóðaflugvallarins Sjanghæ Hongqiao.
* Vefsíða Travel China Guide um Sjanghæ Hongqiao flugvöllinn.. Almennar upplýsingar, kort af flugvellinum, samgöngur almenningsvagna á flugvöllinn o.fl.
 
## Heimildir
 
*
Jude Bellingham

**Jude Victor William Bellingham** (fæddur 29. júní 2003) er enskur knattspyrnumaður sem spilar með spænska félaginu Real Madrid og enska landsliðinu. 

Bellingham varð yngsti markaskorari Borussia Dortmund árið 2020. Árið 2023 hélt hann til Madríd. Hann byrjaði afar vel með Real og skoraði 14 mörk í fyrstu 15 leikjum sínum fyrir félagið og sló þar með met nýliða. Hann vann spænsku deildina og Meistaradeild Evrópu með félaginu 2024 og var valinn leikmaður tímabilsins í La Liga. 

Hann skoraði fyrsta landsliðsmark sitt í 6-2 sigri gegn Íran á HM 2022.

## Heiður
;Borussia Dortmund
*DFB-Pokal: 2020–21
;Real Madrid
*La Liga: 2023–24
*Supercopa de España: 2024
*UEFA Champions League: 2023–24
*UEFA Super Cup: 2024

## Tilvísanir
Araucaria heterophylla

***Araucaria heterophylla*** er tegund af barrtrjám sem vex á Norfolkeyju. Það er hægvaxta en getur orðið um 60 m hátt. Tréð hefur verið ræktað innandyra og selt sem jólatré en er í raun hitabeltisplanta. Það þolir ekki frost, þarf talsverða birtu og raka. 


File:Araucaria heterophylla cones.jpg
File:Snow on Araucaria.jpg
File:AraucariaHfoliage.jpg
File:Norfolk Island Pine, Abbey Gardens, Tresco - geograph.org.uk - 1606645.jpg
File:Araucaria heterophylla in Qom.JPG


## Tilvísanir
Araucaria bernieri

***Araucaria bernieri*** er tegund af barrtrjám sem vex í Nýju-Kaledóníu. Það verður um 40 - 50 m hátt. 


Araucaria bernieri Yaté 1.jpg
Araucaria bernieri Yaté 2.jpg
Forest in Yaté, New Caledonia.jpg
Yaté, New Caledonia.jpg


## Tilvísanir
Araucaria hunsteinii

***Araucaria hunsteinii*** er tegund af barrtrjám sem vex á fjöllum Papúa-Nýju-Gíneu. Þetta er tiltölulega hraðvaxið og stórt tré, að 90 m hátt.

## Tilvísanir
Þingey

**Þingey** er eyja í Skjálfandafljóti. Hún er 5.5 km löng og um 1.5 km að breidd. Þingeyjarsýslur og Þingeyjarþing taka nafn af eynni. Þar voru haldin héraðsþing til forna og má enn sjá tóftir þingbúða.

Eyjan er flöt að mestu og þurrlend enda er undirstaða hennar Bárðardalshraun, eitt þeirra hraunflóða, sem fallið hafa norður Bárðardal í tímanna rás. Jarðfræðingar telja að þetta hraun muni hafa runnið frá Gígöldum í Ódáðahrauni fyrir um níu þúsund árum . Þingey er nyrst á þessu hrauni og fara saman norðurendi eyjarinnar og nyrsti hluti þessa hrauns. Ullarfoss fellur fram af hraunbrúninni á norðurodda eyjarinnar.

## Tilvísanir
Luke Shaw

**Luke Paul Hoare Shaw** (fæddur 12. júlí 1995) er enskur knattspyrnumaður sem spilar með Manchester United og enska landsliðinu.
Heimilisréttarland

**Heimilisréttarland** var mælieining sem notað var um landsvæði sem landnemar í Vesturheimi máttu taka til búsetu. Í Kanada var miðað við að fjölskylduhöfuð og karlmenn 18 ára eða eldri gætu tekið sér 160 ekrur fyrir heimilisréttarland ef landið var ekki áður tekið eða sérstakt stjórnarland. Landnemar þurftu að búa á landinu að minnsta kosti í sex mánuði í þrjú ár til að fá eignabréf fyrir landið.

Landnemasvæðum var skipt í  sektíonir sem mynduðu svokölluð township samkvæmt sérstökum lögum, Dominion landalögunum. Þingvallabyggð sem var í Township nr. 22 og 23 um 250 mílur norðaustur af Winnipeg var stofnsett 1885.
Kanadíska kerfið var líkt því kerfi sem var um landsnámsjarðir í Bandaríkjunum.

## Heimildir
* Reglur um landtöku, Canada-Norðversturlandið, DeilaClose Almanak Ólafs S. Thorgeirssonar - 1. Tölublað (01.01.1908)
* Dominion landalögin (grein á Wikipedia)
* Ágrip af sögu Þingvallabyggðar,Almanak Ólafs S. Thorgeirssonar - 1. Tölublað (01.01.1918)
* Landnám Íslnedingar sunnan við Quill vötnin, Almanak Ólafs S. Thorgeirssonar - 1. Tölublað (01.01.1950)
Thórstína Jackson Walters

**Thórstína Jackson Walters** (Þórstína Sigríður Þorleifsdóttir) (27. júlí 1891 - 2. febrúar 1959) var bandarískur rithöfundur af íslenskum ættum. Hún fæddist í Íslendingabyggð í Norður-Dakota. Foreldrar hennar voru Þorleifur Jóakimsson Jackson sagnfræðingur og Guðrún Jónsdóttir Jackson ljósmóðir. Thórstína stundaði nám við Wesley college og var um skeið kennari í Winnipeg. Hún skrifaði m.a. bækurnar *Saga Íslendinga í Norður Dakota* árið 1926, og *The Story of the Icelanders in North America* árið 1953. Thórstína var gift listmálaranum Emile Walters.

## Heimildir
* Íslensk kvenhetja látin, Lögberg - 7. tölublað (12.02.1959)
* Jackson, Thorstina. “Icelandic Communities in America: Cultural Backgrounds and Early Settlements.” The Journal of Social Forces, vol. 3, no. 4, 1925, pp. 680–686. JSTOR, www.jstor.org/stable/3005071. skoðað 22 Feb. 2021.
* The Vinland voyages, Matthíast Þórðarsson, þýð. Thorstina Jackson Walters 1930
* Saga Íslendinga í Norður-Ameríku (ritdómur), Tíminn - 271. tölublað (30.11.1954)
*Kolbeinsætt, https://www.aettiraustfirdinga.is/12780-12907/ (skoðað 5. mars 2021)
Wayback Machine

**Wayback Machine** er safnvefsíða á internetinu sem stofnuð var af stafræna bókasafninu Internet Archive í San Francisco. Síðan er hönnuð til þess að gera notendum kleift að „ferðast aftur í tíma“ og sjá hvernig vefsíður litu áður út. Stofnendur vefsíðunnar, Brewster Kahle og Bruce Gilliat, þróuðu Wayback Machine til þess að tryggja „almennan aðgang að allri þekkingu“ með því að varðveita afrit af vefsíðum sem ekki eru lengur virkar.

Frá því að Wayback Machine var stofnuð árið 2001 hefur rúmlega 531 milljarði vefsíðna verið bætt í vefsafnið. Þjónustan hefur vakið deilur um það hvort það teljist brot á höfundarrétti að geyma afrit af vefsíðum án leyfis eigandans. 

## Tilvísanir
Brandon Williams

**	Brandon Paul Brian Williams** (fæddur 3. september 2000) er enskur knattspyrnumaður sem spilar með Manchester United.
Dean Henderson

**Dean Bradley Henderson** (fæddur 12. mars 1997) er enskur knattspyrnumaður sem spilar stöðu markvarðar með Crystal Palace.

Henderson spreytti sig í úrvalsdeildinni sem aðalmarkmaður Sheffield United 2019-2020.
Araucaria biramulata

***Araucaria biramulata*** er tegund af barrtrjám sem vex í Nýju-Kaledóníu. Það verður um 30 m hátt. 

## Tilvísanir